title: ضاية إفني
text: ضاية إفني (ب لأمازيغية: ⴰⴼⵍⵎⴰⵎ ⵏ ⵉⴼⵏⵉ، أَگْلْمَامْ نْ ئِفْنِي) هي ضاية اللون ديالها خضر، كاينة ف لمنتزه لوطني ديال توبقال، ف لجماعة ديال توبقال تيفنوت ف لمغريب، وسط الجبال د لأطلس لكبير، لمناخ ديالها قاري، ؤ تاطل عليها أعلى قمة ف شمال إفريقيا لي هي قمة جبل توبقال، هادا علاش لإنحدار ديال السفوح د ضّاية قوي بزاف، أما لموضع ديالها جا ف اللخر ديال لواد بحال شي سد، كيف ما كاتعتابر من أعلى الضايات ف لعالم، ب رتفاع 2500 متر تقريبا، أما لمساحة ديالها هي 26 هيكطار تقريبا، 870 ميترو ف الطول، ؤ 490 ف لعرض، أما الصبيب ديالها تايوصل ل 300 ميترو ف تّانية، ؤ لغرق تايفوت 30 ميترو.